
	Iebildums / Priekšlikums
	Autors

	1.
	Noteikumu konsolidētā versija
6.5 Atļauju šo noteikumu 38. un 38.2 punktā paredzētiem pārvadājumiem vai braucieniem, uz gadu izsniedz Valsts Tehniskās uzraudzības aģentūra kopā ar atļauju piedalīties ceļu satiksmē.
	Iebildums
Ministru kabineta 2010. gada 6. aprīļa noteikumu Nr. 343 “Noteikumi par lielgabarīta un smagsvara pārvadājumiem” 10. punkts paredz, ka traktortehnikai (bez kravas), kas reģistrēta Latvijā, lielgabarīta un smagsvara atļauju (turpmāk – atļauja) izsniedz bez termiņa ierobežojuma. Noteikumu projekta "Grozījumi Ministru kabineta 2010. gada 6. aprīļa noteikumos Nr. 343 "Noteikumi par lielgabarīta un smagsvara pārvadājumiem"" 22-TA-2427 (turpmāk – noteikumu projekts) redakcija paredz beztermiņa atļauju aizstāt ar terminētu atļauju, ko izsniedz uz vienu gadu. Zemkopības ministrija piekrīt šim nosacījumam tikai tad, ja tiek ieviesta tāda atļaujas pieteikšanas un izsniegšanas kārtība, kas nerada administratīvo slogu Valsts tehniskās uzraudzības aģentūrai (turpmāk – VTUA) un traktortehnikas īpašniekiem.
Noteikumu projekta 1.10. apakšpunkta redakcijā noteikts, ka atļauju šo noteikumu 38. un 38.2 punktā paredzētiem pārvadājumiem vai braucieniem uz gadu izsniedz VTUA kopā ar atļauju piedalīties ceļu satiksmē. No iepriekšminētās redakcijas izriet, ka atļauju izsniedz un administrē VTUA. Savukārt noteikumu projekta 1.21. apakšpunkts paredz, ka pieteikums par atļaujas saņemšanu ir jāiesniedz valsts sabiedrības ar ierobežotu atbildību “Latvijas Valsts ceļi” (turpmāk – LVC) tīmekļvietnē. No noteikumu projekta redakcijas ir secināms, ka tikai LVC pieņem iesniegumus un izsniedz atļaujas par visiem transportlīdzekļiem, tostarp par traktortehniku.
Noteikumu projekta 1.10. apakšpunkta redakcija ir pretrunā ar likuma “Par valsts autoceļiem” 5. panta 6.1 daļu, kurā teikts, ka lielgabarīta un smagsvara pārvadājumu atļaujas sagatavo un izsniedz valsts sabiedrība ar ierobežotu atbildību “Latvijas Valsts ceļi”. Tas nozīmē, ka VTUA nav deleģējuma lielgabarīta un smagsvara atļaujas sagatavošanai un izsniegšanai.
Zemkopības ministrijas priekšlikums ir traktortehnikai izveidot automātisku atļaujas izsniegšanas sistēmu, ko administrē LVC sadarbībā ar VTUA. VTUA nodrošinās LVC tiešsaistes piekļuvi traktortehnikas un tās vadītāju valsts informatīvajā sistēmā, lai saņemtu apstiprinājumu par traktortehnikas statusu.
Piedāvātā redakcija
“6.5 Atļauju šo noteikumu 38. un 38.2 punktā paredzētiem pārvadājumiem vai braucieniem izsniedz uz vienu gadu, pamatojoties uz Valsts tehniskās uzraudzības aģentūras traktortehnikas un tās vadītāju valsts informatīvajā sistēmā pieejamo informāciju par traktortehnikas statusu.”
	Adris Bumbuls (ZM)

	2.
	Noteikumu konsolidētā versija
12.6. saskaņojumu (ja ir saņemts) ar ceļa, kas nav valsts autoceļš, īpašnieku.
	Iebildums
Iekļaut noteikumos piedāvāto redakciju, kas atbilstu noteikumu projekta anotācijā minētajai administratīvā loga samazināšanai.
Samazināt nevajadzīgu administratīvo slogu atļauju izsniedzējam, ceļu īpašniekiem, kuriem būtu jāizsniedz saskaņojums un atļauju pieprasītājiem

Citāts no Noteikumu projekta anotācijas:
Atbilstoši Noteikumu Nr.343 redakcijai visas LSP atļaujas ir jāsaskaņo ar ceļa īpašnieku (pašvaldībām) vai to pilnvarotām personām, kas pie nebūtiskiem LSP kravu pārvadājumiem, rada nevajadzīgu administratīvo slogu. Nepieciešams noteikt minimālos LSP gabarītus, pie kuriem šāds saskaņojums būtu veicams, piem H=4,5 m, W=3,49 m, L=22 m un faktiskā masa 52 t.
Noteikumu projektā nav atrodams, kur šī nostādne būtu iekļauta un realizēta.
 
Piedāvātā redakcija
saskaņojumu (ja ir saņemts) ar ceļa, kas nav valsts autoceļš, īpašnieku. Saskaņojums nepieciešams, ja transportlīdzekļa parametri pārsniedz: augstums 4,5m,  garums 22m, faktiskā masa 52t;
	Madara Auniņa (LVM)

	3.
	Noteikumu konsolidētā versija
28. Lielgabarīta transportlīdzekli apzīmē:
	Iebildums
Izslēgt interpretācijas iespējas Noteikumu piemērošanā. Ietvert noteikumos norādes uz kuriem transportlīdzekļiem attiecas 28. punktā minētie apzīmēšanas nosacījumi
Noteikumu vispārīgo jautājumu sadaļā vai 28.punktā trūkst definējums, kas šo noteikumu izpratnē skaitās kā “Lielgabarīta transportlīdzeklis”. Attiecīgi, var rasties interpretācijas, kuri transportlīdzekļi ar kādām pazīšanās zīmēm jāaprīko.
 
Piedāvātā redakcija
-
	Madara Auniņa (LVM)

	4.
	Noteikumu konsolidētā versija
38. Atļauju izsniedz traktortehnikai ar vai bez uzkabināmas vai velkamas tehnoloģiskās iekārtas, kas nav paredzēta kravas vešanai un tās parametri nepārsniedz:
	Iebildums
Lūdzam izteikt noteikumu projekta 1.40. apakšpunktu šādā redakcijā, lietojot Ceļu satiksmes likuma 1. panta 10.2 un 10.3 punktam atbilstošus terminus.
Piedāvātā redakcija
 “38. Atļauju izsniedz par traktortehniku ar maināmo tehnoloģisko agregātu vai maināmo velkamo iekārtu, kas nav paredzēta kravas vešanai, vai bez tiem, ja to kopējie parametri nepārsniedz:
faktisko masu 48 t; 
augstumu 4,5 m; 
platumu 5 m;  
garumu 24 m; 
ass slodzi 12 t.”
	Adris Bumbuls (ZM)

	5.
	Noteikumu konsolidētā versija
38.2 Atļauju izsniedz traktortehnikas piekabei, kuras platums nepārsniedz 3 m.
	Iebildums
Eiropas Savienības normatīvie akti par lauksaimniecības un mežsaimniecības transportlīdzekļu atbilstību paredz, ka piekabes un maināmās velkamās iekārtas, lai samazinātu slodzi uz augsni, var aprīkot ar platākām riepām līdz pat 3 metriem no kopējā transportlīdzekļa platuma.
Maināma velkama iekārta ir jebkurš transportlīdzeklis, kurš ir konstruēts tā, lai to vilktu traktortehnika, kas maina vai papildina tā funkcionālās iespējas, kurš aprīkots ar darbarīku vai konstruēts materiālu pārstrādei, kuram var būt kravas platforma, kas konstruēta un izgatavota tā, lai noturētu visus minētajiem mērķiem vajadzīgos mehānismus un ierīces un uz laiku glabātu visus materiālus, kas ražoti vai vajadzīgi darba laikā, un kura tehniski pieļaujamās maksimālās pilnās masas attiecība pret pašmasu ir mazāka par 3,0.
Maināmās velkamās iekārtās pēc to daudzveidības un to funkcionalitātes tiek iedalītas transportlīdzekļos:
a) ar kravas nodalījumu kravu vešanai, paredzētas kravu tehnoloģiskai izstrādei, piemēram, kravas nodalījumā iekrauto minerālmēslu, kūtsmēslu, digestāta, kaļķojumā materiālu izkliedēšanai, graudu vai sakņaugu pārkraušanai, augu/koku/krūmu aizsardzības līdzekļu izsmidzināšanai u.c.;
b) bez kravas nodalījuma, paredzētas konkrētai tehnoloģiskai darbībai, piemēram, zemes aršanai/kultivēšanai, siena grābšanai u.c.
Tā kā noteikumu projekta 1.40. apakšpunkts attiecas uz maināmām velkamām iekārtām, kas nav paredzētas kravu pārvadāšanai, tad, lai netiktu izslēgta vesela maināmo velkamo iekārtu grupa, ir būtiski noteikumu projekta 1.42. apakšpunktu papildināt, papildus piekabēm ietverot arī kravas vešanai paredzētas maināmas velkamās iekārtas.
Piedāvātā redakcija
38.2 Atļauju izsniedz par traktortehnikas piekabi, kā arī kravas vešanai paredzētu maināmu velkamu iekārtu, kuras platums nepārsniedz trīs metrus.”
	Adris Bumbuls (ZM)

	6.
	Noteikumu konsolidētā versija
7.4. pārvadājuma vai brauciena maršrutu;
	Priekšlikums
Precizēt 7.4. punktu, paredzot, ka arī atļaujā norāda ceļu tīklu atļaujās, kas izsniegtas vairākiem braucieniem uz termiņu līdz 12 mēnešiem.
Vairāku braucienu atļaujai, kas izsniegt uz 12 mēnešiem, būtu grūti vai pat neiespējami ietvert jau konkrēti noteiktus maršrutus. Savukārt, 12.4.2. punktā jau precīzāk noteikts, ka “ilgtermiņa” atļaujas pieprasītājs norāda ceļu tīklu, nevis konkrētu maršrutu. Šī punkta formulējumus vajadzētu analoģiski minēt arī noteikumu 7.4. punktā.


Noteikumu 12.4.2. punktā noteikts: 2.4. Pieteicējs pirms pārvadājuma vai brauciena iesniedz pieteikumu [..], tīmekļvietnē norādot:
[..]
12.4. pārvadājuma vai brauciena:
12.4.1. vēlamo maršrutu, ja atļauja atbilstoši šo noteikumu 6.4 1. apakšpunktam;
12.4.2. paredzamo ceļu tīklu, [..], ja atļauja izsniegta atbilstoši šo noteikumu 6.4 2. apakšpunktam;
6.4 2. punktā noteikts, ka atļauju izsniedz uz noteiktu laiku, ja paredzēti vairāki braucieni.
Pēc analoģijas arī pašā atļaujā vajadzētu ietvert nevis vienu noteiktu maršrutu, bet ceļu tīklu (piem., ceļu kategorijas), kurā atļauts veikt pārvadājumus
 
Piedāvātā redakcija
pārvadājuma vai brauciena maršrutu, ja atļauja izsniegta atbilstoši šo noteikumu 6.4 1. apakšpunktam vai ceļu tīklu, ja atļauja izsniegta atbilstoši šo noteikumu 6.4 2. apakšpunktam
	Madara Auniņa (LVM)



